./data/phi0474/phi057/phi0474.phi057.perseus-lat1.xml
M. Tullius Cicero
tenemur undique neque iam quo minus       serviamus recusamus, sed mortem et eiectionem quasi maiora timemus, quae multo sunt       minora  atque hic status qui nunc est una voce omnium gemitur neque verbo       cuiusquam sublevatur  σκοπὸσ est, ut suspicor, illis       qui tenent, nullam cuiquam largitionem relinquere  unus loquitur et palam       adversatur adulescens Curio  huic plausus maximi, consalutatio       forensis perhonorifica, signa praeterea benevolentiae permulta a bonis impertiuntur  Fufium clamoribus et conviciis et sibilis consectantur  his ex       rebus non spes, sed dolor est maior cum videas civitatis voluntatem solutam, virtutem       adligatam